EkBass/fiwiki-20250220-pages-articles huggingface dataset:
Juhana II (Kastilia)

Juhana II (esp. Juan II) (6. maaliskuuta 1405 – 20. heinäkuuta 1454) oli Kastilian kuningas vuosina 1406–1454O´Callaghan, s. 681 isänsä Henrik III:n jälkeen.O´Callaghan, s. 536 Juhana oli isänsä kuollessa vain kaksivuotias, ja alaikäisyyden aikana sijaishallitsijoina toimivat hänen äitinsä Lancasterin Catalina ja setänsä Aragonian kuningas Ferdinand I.O´Callaghan, s. 541 Catalina oli hallitsijana kuolemaansa vuoteen 1418 saakka. Vuosi sen jälkeen Juhana julistettiin täysi-ikäiseksi ja kykeneväksi itse hallitsemaan.O´Callaghan, s. 550 Hallitsijana Juhana oli heikko ja tahdoton, ja koko hänen hallituskauttaan leimasi epäjärjestys ja vallanhimoisten valtionhoitajien keskenäinen kamppailu. Tärkein näistä oli Álvaro de Luna, joka vakaasti hallitsi kuninkaan mieltä ja tahtoa.O´Callaghan, s. 553 Vaikka Luna ajettiin välillä pois hovista, hän sai pian palata, sillä kuninkaan omat hallitsemisyritykset syöksivät maan sekasortoon.O´Callaghan, s. 554 Kastilian ylimystö kuitenkin tuki Lunaa, joka solmi vuonna 1430 viisivuotisen rauhansopimuksen Aragonian kanssa ja ryhtyi sen jälkeen sotaan Granadan maureja vastaan.O´Callaghan, s. 555 Juhana ei itse kyennyt vastustamaan voimakasta kansleriaan, mutta hänen toinen vaimonsa Isabella sai aikaan Lunan pidätyksen ja teloituksen vuonna 1453.O´Callaghan, s. 565 Juhana II kuoli 20. heinäkuuta 1454 ja jätti maansa hallinnon raunioiksi ja kansan jakautuneeksi.O´Callaghan, s. 566 Kuninkaaksi hänen jälkeensä nousi Henrik IV (1454–1474), heikko hallitsija, jonka taustalla hääri Juan Pacheco, joka näki itsessään Lunan työn jatkajan.O´Callaghan, s. 563 ==Lähteet== * ===Viitteet=== Luokka: Kastilian kuninkaalliset Luokka:Vuonna 1405 syntyneet Luokka:Vuonna 1454 kuolleet
HMS Fantome

HMS Fantome on ollut viiden Britannian Kuninkaallisen laivaston aluksen nimenä. * HMS Fantome (1810), 18-tykkinen kuudennen luokan alus * HMS Fantome (1839), 16-tykkinen Acorn-luokan prikisluuppi * HMS Fantome (1873), Fantome- luokan potkurisluuppi * HMS Fantome (1901), Cadmus-luokan sluuppi * HMS Fantome (J224), Algerine-luokan miinanraivaaja
Ankhesenamon

M17-mn:N35:N5-S34-S29:N35-B1 right|thumb|Ankhesenamon ojentaa Tutankhamonille kukkia. Ankhesenamon (n. 1348–1324 eaa.) oli muinaisen Egyptin kuningatar, Akhenatenin (Ekhnatonin) tytär ja Tutankhamonin puoliso. Hänen alkuperäinen nimensä oli Ankhesenpaaten, mutta se muutettiin Ankhesenamoniksi sen jälkeen, kun Akhenatonin uskonnolliset uudistukset hylättiin ja Egyptissä palattiin vanhaan uskontoon. Kun Tutankhamon oli kuollut, Ankhesenamon lähetti heettiläisten kuningas Suppiluliumalle kirjeen, jossa hän pyysi, että tämä lähettäisi yhden pojistaan hänelle aviomieheksi, koska hänellä ei ollut poikaa eikä hän halunnut mennä uuteen avioliittoon palvelijansa kanssa. Tapauksesta kerrotaan heettiläisten valtakunnan arkistosta löytyneessä asiakirjassa. Heettiläinen prinssi Zannanna lähtikin matkalle kohti Egyptiä, mutta maassa valtaa tavoitelleen Horemhebin käskystä hänet surmattiin matkan varrella. Seurauksena tapauksesta oli sota Egyptin ja heettiläisten välillä. == Lähteet == == Aiheesta muualla == Luokka:Egyptin kuningattaret Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Zeil

Zeil (Die Zeil) on keskeinen kauppakatu Frankfurt am Mainin keskustassa, Innenstadtin kaupunginosassa Mainjoen pohjoispuolella. Sen pituus on noin 1,2 kilometriä.http://stadtplan.frankfurt.de/frankfurt/html/de/1024x768.html ==Historia== Zeilin historia alkaa 1100-luvulta. Se on ollut Saksan tunnetuimpia kauppakatuja 1800-luvun lopulta alkaen. Aiemmin katu oli kuulu kestikievareistaan ja barokin sekä klassismin kausina rakennetuista palatseistaan. Zeilin läntinen osa muutettiin kävelykaduksi 1970-luvulla; lännessä se rajoittuu Hauptwachen aukioon ja idässä vastaavasti Konstablerwachen aukioon. Zeilin itäinen osa (Neue Zeil eli "Uusi Zeil") sijaitsee yhdyskatu Konstablerwachen ja kehäkatu Friedberger Anlagen (Cityring) välillä. Neue Zeil on lähinnä virastokatu. Sen varrella sijaitsevat muun muassa keskikaupungin poliisiasema ja kaupunginkirjasto. Zeilin läntisen osuuden varrella sijaitsee helmikuussa 2009 avattu kauppakeskus MyZeil, jonka suunnitteli arkkitehti Massimiliano Fuksas. Toinen suuri kauppakeskus, kymmenkerroksinen Zeilgalerie, avattiin syyskuussa 1992. Zeilin varrella on myös kaksi tavarataloa ja lukuisia pienempiä kauppaliikkeitä. Zeil sijaitsee erinomaisten maanalaisten raideliikenneyhteyksien varrella. Sekä Hauptwache että Konstablerwache ovat Frankfurtin metron keskeisiä risteysasemia (U-Bahn- Strecke C). ==Lähteet== == Aiheesta muualla == Luokka:Frankfurtin liikenne Luokka:Saksan kadut
Fire

Fire tai Fires voi viitata seuraaviin: == Taide == === Musiikki === Artistit: * Fire, 1960- ja 1970-lukujen brittiläinen rockyhtye * Fire, ruotsalainen rockyhtye vuosina 1980–1989 * The Fire, chileläinen rockyhtye, perustettu 2006. Albumit: * The Fire, Senses Failin albumi * Fire, Ohio Playersin albumi * Fire, Electric Sixin albumi * Fire, Wild Orchidin albumi * Fire, Francinen albumi * Fires, Nerina Pallotin albumi. * Fire, Kittien albumi Kappaleet: * ”Fire”, 2NE1:n kappale * ”Fire”, Arthur Brownin kappale * ”Fire”, Bruce Springsteenin kappale * ”Fire”, Emerson, Lake & Palmerin kappale * ”Fire”, Ferry Corstenin kappale * ”Fire”, Joe Buddenin kappale * ”Fire”, Kasabianin kappale * ”Fire”, Killerin kappale * ”Fire”, Krystal Meyersin kappale * ”Fire”, Necron kappale * ”Fire”, Ohio Playersin kappale * ”Fire”, The Jimi Hendrix Experiencen kappale, levyttänyt myös Red Hot Chili Peppers * ”Fire”, The Crazy World of Arthur Brownin kappale * ”Fire”, U2:n kappale * ”Fire/Jericho”, The Prodigyn kappale * ”Fire”, B-Realin kappale albumilta Smoke N Mirrors * ”Fire”, Busta Rhymesin kappale albumilta Anarchy * ”Fire”, Dead by Sunrisen kappale albumilta Out of Ashes * ”Fire”, Krokusin kappale albumilta Metal Rendez-vous * ”Fire”, Jay Seanin kappale albumilta All or Nothing * ”Fire”, Kelisin kappale albumilta Kelis Was Here * ”Fire”, Raghavin kappale albumilta The Phoenix * ”Fire”, kappale elokuvasta Camp Rock 2: The Final Jam * ”Fire”, Scooterin kappale albumilta Age of Love * ”The Fire”, Reel Big Fishin kappale albumilta We’re Not Happy ’til You’re Not Happy * ”Fires”, Band of Skullsin kappale albumilta Baby Darling Dollface Honey. Levy-yhtiöt: * Fire Records, yhdysvaltalainen levy-yhtiö * Fire Records (Iso-Britannia), brittiläinen levy-yhtiö * F-IRE Collective, levy-yhtiö. === Elokuva, televisio, kirjat ja teatteri === Kirjat: *Fire, vuoden 2009 romaani Kristin Cashorelta * The Fire, vuoden 2008 romaani Katherine Nevillelta. Elokuva: * Tuli, vuoden 1996 elokuva, ohjannut Deepa Mehta, pääosissa Shabana Azmi ja Nandita Das. Televisio: * Fire, australialainen televisiosarja * Fire, planeetta televisiosarjassa LEXX. Teatteri: * Fire, vuoden 1985 musikaali, perustuu löyhästi Jerry Lee Lewisin elämään. === Julkaisut ja aikakauslehdet === * Fire!!, 1920-luvun aikakauslehti mustista * Fire, aikakauslehti tuliaseista * Fire!, Hideko Mizunon manga vuosien 1969–1971 manda rock -tähdestä. == Urheilu == * Rhein Fire, amerikkalainen jalkapallojoukkue * Birmingham Fire, amerikkalainen jalkapallojoukkue * Chicago Fire, yhdysvaltalainen jalkapalloseura * Queensland Fire, naisten krokettijoukkue. == Fire sukunimenä == * Andrew Fire (s. 1959), yhdysvaltalainen genetiikan ja patologian professori, Nobelin lääketieteen palkinnon saaja 2006 * Jada Fire (s. 1976), yhdysvaltalainen pornonäyttelijä. == Muita merkityksiä == * FIRE (Fully Integrated Robotised Engine), Fiatin kehittämä bensiinimoottori. * FIRE, (Finnish Reflection Experiment), vuosina 2001–2004 toteutettu heijastusseisminen luotaushanke * FIRE-liike (Financial independence, retire early), Yhdysvalloista lähtöisin oleva taloudelliseen riippumattomuuteen pyrkivä liike.
NAL Asunnot

NAL Asunnot Oy on yleishyödyllinen vuokrataloyhtiö, joka rakennuttaa ja vuokraa kohtuuhintaisia vuokra-asuntoja nuorille aikuisille. Yhtiön omistaa valtakunnallinen nuorten asumisen edunvalvoja ja keskusliitto Nuorisoasuntoliitto ry (NAL). NAL Asuntojen asunnot rakennetaan korkotukilainoituksella sekä valtion erityisryhmien investointiavustuksilla. Asunnot on tarkoitettu 18-29-vuotiaille, pääasiallisesti työssäkäyville tai työelämään hakeutuville nuorille aikuisille. Asunnoissa voi asua siihen saakka, kunnes asukas täyttää 35 vuotta. Asuntoja on 16 paikkakunnalla. ==Lähteet== www.nalasunnot.fi Luokka:Suomalaiset rakennuttajat Luokka:Suomalaiset kiinteistöomistajat
Obstruentti

Obstruentti on pulmoninen konsonantti, jonka ääntötapa on sellainen, ettei ilmavirralla ole vapaata pääsyä ulos ääntöväylästä. Obstruentit voivat olla soinnillisia tai soinnittomia. Obstruentit voidaan jakaa kahteen pääryhmään: klusiileissa ilmavirta katkaistaan kokonaan (esimerkiksi [p]), frikatiiveissa ilman virtaamista hiukan vaikeutetaan (esimerkiksi [f]). Frikatiivit jaetaan edelleen sibilantteihin ja spirantteihin. ==Lähteet== * * ===Viitteet=== Luokka:Konsonantit
Soinnillinen velaariklusiili

Soinnillinen velaariklusiili on monessa kielessä esiintyvä konsonanttiäänne. Äänteen kansainvälinen foneettinen merkki on . Suomessa äänne esiintyy vain vierasperäisissä sanoissa, ja merkitään g-kirjaimella. Arkipuheessa "gee" voi tarkoittaa tilanteesta riippuen joko g-kirjainta tai äännettä [g]. Äänne [g] on soinnillinen, koska äänihuulet värähtelevät äänteen tuottamisen aikana. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. velum palatinum). ==Lähteet== * ===Viitteet=== Luokka:Konsonantit
Lehdenleikkaajamuurahainen

Lehdenleikkaajamuurahainen on yleisnimitys Atta- ja Acromyrmex -sukuihin kuuluville muurahaisille, joiden elintapoihin kuuluu lehtien leikkaaminen ja sienten viljely. Lehdenleikkaajamuurahaisia esiintyy Amerikan mantereella. Luokka:Muurahaiset
Headweb

Headweb on ruotsalaisen Peter Alvarssonin vuonna 2006 kehittämä kaupallinen elokuvapalvelu, joka välittää elokuvia ja TV-ohjelmia Internetissä. Headwebin elokuva tarjonta koostuu uutuuksista, ensi-ilta-elokuvista, sarjoista, klassikoista, indie-elokuvista ja lyhytelokuvista. Headweb toimii Macintoshilla, Windowsilla, Linuxilla, Boxeella ja PlayStation 3:lla. Vuokratut elokuvat suoratoistetaan Flashillä tai Silverlightilla. Maksaminen tapahtuu yleisimmillä luottokorteilla. ==Aiheesta muualla== * Ohjelman kotisivu * Headweb Linuxissa ja Boxeessa Luokka:Mediasoittimet Luokka:Linux- ohjelmat Luokka:MacOS-ohjelmat Luokka:Windows-ohjelmat
4584 Akan

4584 Akan on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät M. Matsuyama ja K. Watanabe vuonna 1990. Pikkuplaneetta sai nimensä Hokkaidōssa sijaitsevan Akanin kansallispuiston mukaan. Ennen nimeämistään tämä asteroidi tunnettiin väliaikaisella tunnuksella 1990 FA. Tätä päävyöhykkeen kohdetta ei pidä sekoittaa Amor-asteroidiin 8034 Akka. Koska Akanin absoluuttinen magnitudi (H) on 12,4, sen läpimitta on todennäköisesti välillä 8–19 kilometriä. Akan kuuluu C-tyypin asteroideihin. ==Lähteet== *JPL Small-Body Database Browser: 4584 Akan (1990 FA) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Lavea väljä takavokaali

Lavea väljä takavokaali on vokaaliäänne, joka esiintyy tiettävästi kaikissa maailman kielissä. Sitä merkitään latinalaisia aakkosia käyttävässä oikeinkirjoituksessa tavallisimmin kirjaimella A/a. Kansainvälisessä foneettisessa kirjaimistossa sen merkki on niin sanottu latinalainen alfa . Äänteen etuvokaalinen vastine on tai , jota vastaa suomen kielessä kirjain Ä/ä. == Ääntäminen == Vokaalia määrittävät seuraavat foneettiset piirteet: * Vokaali on takainen, koska kielen massa on suuontelossa suhteellisen takana. * Vokaali on väljä, koska kielen korkein kohta on alhaalla. * Vokaali on lavea, koska huulten asento on soikea, ei pyöreä. == Kirjoittaminen == Lavea väljä takavokaali kirjoitetaan * suomessa ja useimmissa latinalaista kirjaimistoa käyttävissä kielissä A/a-kirjaimella * kyrillisiä kirjaimia käyttävissä kielissä samannäköisellä kirjaimella А/а. ==Lähteet== * ===Viitteet=== Luokka:Vokaalit
Theyab Awana

Theyab Awana Ahmed Hussein Al Musabi (; 8. huhtikuuta 1990 – 25. syyskuuta 2011), usein vain Theyab Awana, oli arabiemiirikuntalainen jalkapalloilija, pelipaikaltaan hyökkääjä. Hän pelasi UAE Pro-League -jalkapalloliigassa Baniyas SC -joukkueessa sekä Arabiemiirikuntien jalkapallomaajoukkueessa. Hänen pelityyliänsä ja kykyjä on vertailtu Zuhair Bakhitiin, joka itse julisti Theyab Awanan olevan hänen seuraava menestyjänsä stadioneilla. 17\. heinäkuuta 2011 Awana teki rangaistuspotkusta maalin kantapäällään Libanonin jalkapallomaajoukkueen verkkoon ja johdatti joukkueensa 6–2 voittoon. == Kuolema == Awana kuoli auto-onnettomuudessa 25. syyskuuta 2011 Abu Dhabissa. Tietojen mukaan onnettomuus tapahtui Sheikh Zayed Bridge -holvisillalla, kun hän oli palaamassa jalkapalloharjoituksista Al Ainista Adu Dhabiin 13-vuotiaan veljensä Raadin kanssa. Awana puhui puhelimeen ajon aikana menettäen ajoneuvonsa hallinnan. Hän kuoli ennen avun saapumista, mutta veli eli vielä seitsemän tuntia kohtalokkaan onnettomuuden jälkeen. == Lähteet == == Aiheesta muualla == * Luokka:Arabiemiraattilaiset jalkapalloilijat Luokka:Liikenneonnettomuudessa kuolleet Luokka:Vuonna 1990 syntyneet Luokka:Vuonna 2011 kuolleet
Sinobo Stadium

Sinobo Stadium (aiemmin Eden Aréna ja Synot Tip Arena) on jalkapallostadion, joka sijaitsee Tšekin pääkaupungissa Prahassa. Se on rakennettu vuonna 2008 ja sen yleisökapasiteetti on 19 370\. Stadion toimii paikallisjalkapalloseura SK Slavia Prahan kotikenttänä. Tšekin maajoukkue on pelannut stadionilla myös maaotteluita. Stadionilla on pelattu vuoden 2013 UEFA Super Cupin ottelu.Wembley, Amsterdam ArenA, Prague get 2013 finals UEFA. Viitattu 26.9.2011. == Lähteet == == Aiheesta muualla == * Stadionin kotisivusto Luokka:Tšekin jalkapallostadionit Luokka:Prahan urheilu Luokka:Prahan rakennukset ja rakennelmat
Krzysztof Meyer

Krzysztof Meyer (s. 11. elokuuta 1943 Krakova) on puolalainen säveltäjä, pianisti ja musiikintutkija. Meyer soitti jo nuorena pianoa ja urkuja, ja hän aloitti sävellysopinnot vuonna 1954 opettajinaan Stanisław Wiechowicz, Krzysztof Penderecki, Nadia Boulanger ja Witold Lutosławski. Hänen sävellysdebyyttinsä tapahtui vuonna 1964, jolloin esitettiin hänen ensimmäinen sinfoniansa. Vuonna 1965 hän oli Varsovan syksy -musiikkijuhlien nuorin säveltäjä (ensimmäinen jousikvartetto). Meyer opetti musiikinteoriaa Krakovan konservatoriossa vuodet 1966–1987. Sen jälkeen hän on opettanut Kölnin musiikkikorkeakoulussa, ja hän hoitaa myös nykymusiikin professuuria Adam Mickiewicz -yliopistossa Poznańissa. Hän on kirjoittanut Dmitri Šostakovitšin ja Witold Lutosławskin elämäkerrat. Varhaisimmissa sävellyksissään — esimerkiksi neljässä ensimmäisessä jousikvartetossa, kolmessa ensimmäisessä sinfoniassa ja oopperassa Cyberiada Stanisław Lemin librettoon — Meyer kokeili epäsovinnaisia ääniyhdistelmiä ja sonoriteetteja ja hyödynsi kaksitoistasäveljärjestelmää ja aleatoriikkaa. Myöhemmissä sävellyksissään 1970-luvulta lähtien Meyer on siirtynyt perinteisempään muotokieleen. Meyerin tuotantoon kuuluu muun muassa kahdeksan sinfoniaa, useita konserttoja ja orkesteriteoksia, kaksitoista jousikvartettoa sekä muita kamarimusiikkiteoksia, pianomusiikkia ja näyttämöteoksia. Hän on julkaissut myös lukuisia musiikkitieteellisiä artikkeleita. ==Aiheesta muualla== * Krzysztof Meyer. Adam Mickiewicz Institute. Luokka:Puolalaiset säveltäjät Luokka:Vuonna 1943 syntyneet Luokka:Elävät henkilöt
Megalomania (albumi)

Megalomania on tanskalais-norjalaisen Aquan kolmas studioalbumi, joka julkaistiin 3. lokakuuta 2011. Yhtyeen edellinen virallinen studioalbumi Aquarius julkaistiin yli 11 vuotta sitten. == Kappaleet == Kappalelista julkaistiin virallisesti 29. elokuuta 2011. # # # # # # # # # # # == Arvostelut == * AllMusic: AllMusic review * Ekstra Bladet: Ekstra Bladet * Jyllands Posten: Jyllands Posten == Lähteet == Luokka:Aquan albumit Luokka:Vuoden 2011 albumit
Linus linjalla

Linus linjalla () on italialainen sarjakuva ja TV-piirrossarja. Hahmo syntyi vuonna 1969, ja televisiosarjaa tehtiin vuosina 1971–1986. Piirroshahmon loi pilapiirtäjä Osvaldo Cavandoli (1920–2007) alias Cava. Televisiosarjaa esitettiin alun perin Italian yleisradioyhtiön RAI:n TV-kanavalla, sen jälkeen yli 40 muussa maassa. Sarjaa tehtiin kaikkiaan 90 jaksoa, ja ne ovat lyhyitä, yleensä noin 2½ minuutin mittaisia. Jaksoja esitettiin muun muassa ohjelmiston täytteenä ja mainosten välissä, ja suosion kasvettua niitä esitettiin myös elokuvateattereissa. Linus linjalla -piirrossarjaa tuotettiin kolme kautta: 1972 (8 jaksoa), 1978 (56 jaksoa) ja 1986 (26 jaksoa). Sarja julkaistiin vuonna 2008 kokonaisuudessaan DVD:llä pohjoismaissa. Sarjan idea syntyi alun perin vuonna 1969, kun Cavandoli suunnitteli mainoskampanjaa italialaiselle astiatehtaalle. Tuloksena oli isonenäinen piirroshahmo, joka on piirretty yhdellä viivalla siluettina. Hän on osa loputonta viivaa, ja hän kävelee sillä eteenpäin. Kaksi vuotta myöhemmin oli vuorossa piirrossarja. Sarjassa Linus kohtaa erilaisia esteitä (esimerkiksi viiva päättyy kesken kaiken) ja vaatii tuohtuneena piirtäjältä korjausta tilanteeseen. Hahmon lisäksi kuvassa näkyy ajoittain piirtäjän käsi, kun tämä puuttuu asioihin. Taustaväri muuttuu tunnelman mukaisesti. Piirrossarjan kaikki ääniroolit esitti Carlo Bonomi. Hän puhui Milanon murretta mahdollisimman epäselvästi, eikä sarjaa tarvitse dubata tai tekstittää. Musiikin sävelsi Franco Godi. Piirrossarja palkittiin vuonna 1972 Annecyssa ja vuonna 1973 Zagrebissa. Sarjakuvaa on julkaistu useina kirjaversioina. Luokka:1970-luvun piirrossarjat Luokka:Italialaiset televisiosarjat Luokka:Strippisarjakuva Luokka:Italialainen sarjakuva Luokka:Rai:n televisio-ohjelmat
270 Park Avenue

270 Park Avenue tai Union Carbide Building oli pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Se rakennettiin kemianteollisuuden yritys Union Carbidelle. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.Rakennus purettiin vuosina 2019-2021 ja se oli tuolloin maailman korkein suunnitelmallisesti purettu pilvenpiirtäjä. Image:270 Park Avenue.JPG|2014 (Ennen purkamista) Image:270 Park Avenue demolition progress - July 25 2019.jpg|Heinäkuu 2019 Image:2019-10-14 - 270 Park Avenue demolition.jpg|Lokakuu 2019 == Lähteet == Luokka:Midtown (Manhattan) Luokka:Manhattanin pilvenpiirtäjät Luokka:New Yorkin entiset rakennukset ja rakennelmat Luokka:Manhattanin toimistorakennukset
Winfried Kretschmann

thumb|right|Winfried Kretschmann vuonna 2012. Winfried Kretschmann (s. 17. toukokuuta 1948 Spaichingen) on Saksan Baden-Württembergin osavaltion pääministeri. Vuosina 1973–1975 Kretschmann toimi aktiivisesti maolaisessa organisaatiossa Kommunistischer Bund Westdeutschland (KBW). Kretschmann opiskeli Stuttgartissa. Hän toimi biologian, kemian ja etiikan opettajana. Kretschmann on ensimmäinen vihreää puoluetta edustava osavaltion pääministeri Saksassa, ja hän johtaa ”punavihreää” koalitiota (vihreät ja sosiaalidemokraatit). == Aiheesta muualla == Luokka:Baden-Württemberg Luokka:Saksalaiset vihreät poliitikot Luokka:Vuonna 1948 syntyneet Luokka:Elävät henkilöt
Sleep Now in the Fire

Sleep Now in the Fire on yhdysvaltalaisen rock-yhtye Rage Against the Machinen single vuodelta 1999. Se julkaistiin alun perin The Battle of Los Angeles -albumilla. Kappale käsittelee muun muassa orjuutta Yhdysvalloissa, Vietnamin sotaa ja Hiroshiman atomipommia. Sleep Now in the Firen musiikkivideo kuvattiin 26. tammikuuta 2000 New Yorkin kaupungin kielloista huolimatta New Yorkin pörssin edustalla. Musiikkivideolla parodioidaan tosi-tv-ohjelmaa Haluatko miljonääriksi? (Who Wants to Be a Millionaire) kilpailulla nimeltä Who Wants to Be Filthy F#&%ing Rich, jossa kilpailijat vastaavat väärin kysymyksiin kuten "kuinka monta amerikkalaista ei kuulu sairausvakuutuksen piiriin: A 45 miljoonaa, B muutama vanhus". Kuvauksia seuraamaan tulleen väkijoukon takia pörssin ovet suljettiin hetkellisesti ja ohjaaja Michael Moore pidätettiin. Video oli ehdolla MTV Video Music Awardsissa, mutta se hävisi Limp Bizkitin kappaleelle Break Stuff. Luokka:Rage Against the Machinen kappaleet Luokka:Vuoden 2000 kappaleet
U-kiss

U-KISS () on eteläkorealainen poikabändi, jonka muodosti NH Media vuonna 2008. Yhtyeen nimi on lyhenne sanoista Ubiquitous Korean International Idol Super Star. Ryhmän jäsenet ovat Soohyun, Kiseop, Eli, Kevin, Hoon ja AJ (kaksi viimeksi mainittua liittyivät ryhmään vuonna 2011 entisten jäsenien, Alexanderin ja Kibumin, lähdettyä)Vuonna 2014 Donghon lähdettyä yhtyeeseen tuli myös mukaan Jun . Yhtye on julkaissut kolme täyspitkää albumia: Only One julkaistiin 3. helmikuuta 2010, Neverland julkaistiin 1. syyskuuta 2011 ja Collage 7. maaliskuuta 2013. == Jäsenet == Taiteilijanimi Syntymänimi Syntymäaika Nimi Hangul Koko nimi Hangul Soohyun 수현 Shin Soohyun 신수현 Kiseop 기섭 Lee Kiseop 이기섭 Eli 일라이 Kim Kyoungjae 김경재 AJ 에이제이 Kim Jaeseop 김재섭 Hoon 훈 Yeo Hoonmin 여훈민 Kevin 케빈 Woo Sunghyun 우성현 ;Entiset jäsenet Taiteilijanimi Syntymänimi Syntymäaika Nimi Hangul Koko nimi Hangul Xander 알렉산더 Alexander Lee Eusebio 알렉산더이유세비오 Kibum 기범 Kim Kibum 김기범 Luokka:Eteläkorealaiset poikabändit Luokka:Eteläkorealaiset yhtyeet
Jule Styne

Jule Styne, alun perin Julius Kerwin Stein (31. joulukuuta 1905 Lontoo, Yhdistynyt kuningaskunta – 20. syyskuuta 1994), oli englantilaissyntyinen yhdysvaltalainen säveltäjä. Hän sävelsi uransa aikana yli 1500 kappaletta muun muassa Hollywood-elokuviin ja Broadway-musikaaleihin. Hän voitti yhden parhaan laulun Oscar-palkinnon, kaksi Grammy-palkintoa sekä yhden Kennedy Center -palkinnon. Hänen menestyskappaleisiinsa kuuluvat muun muassa Sammy Cahnin sanoittamat ”I’ve Heard That Song Before”, ”I’ll Walk Alone” ja ”Let It Snow! Let It Snow! Let It Snow!”. == Suomennettuja kappaleita == * ”Kaiken” (”People”) * ”Kerran kesällä” (”Things We Did Last Summer”) * ”Lunta saa tuiskuttaa” (”Let It Snow! Let It Snow! Let It Snow!”) * ”Luotan timantteihin vain” (”Diamonds Are a Girl’s Best Friend”) * ”Onnen lähde” (”Three Coins in the Fountain”) * ”Rakastun liian helposti” (”I Fall in Love Too Easily”) * ”Sataa lunta” (”Let It Snow! Let It Snow! Let It Snow!”) * ”Viisi pientä minuuttia” (”Five Minutes More”) * ”Yksin maailmassa” (”People”) Lähde: Suomen Äänitearkisto ry. == Lähteet == == Aiheesta muualla == * Luokka:Vuonna 1905 syntyneet Luokka:Vuonna 1994 kuolleet Luokka:Yhdysvaltalaiset säveltäjät Luokka:Oscar-palkinnon saajat Luokka:Songwriters Hall of Fame
Brooklynin vampyyri

Brooklynin vampyyri (engl. Vampire in Brooklyn) on vuonna 1995 ensi-iltaan tullut kauhukomediaelokuva. Pääosia siinä näyttelevät Eddie Murphy, Angela Bassett, Allen Payne, John Witherspoon, Zakes Mokae ja Joanna Cassidy. Elokuvan on ohjannut Wes Craven. == Näyttelijöitä == == Lähteet == == Aiheesta muualla == * * Luokka:Yhdysvaltalaiset kauhukomediat Luokka:Vuoden 1995 yhdysvaltalaiset elokuvat Luokka:Vampyyrielokuvat Luokka:Wes Cravenin ohjaamat elokuvat
Kanal 5

Kanal 5 (suom. Kanava 5) on ruotsalainen televisiokanava, jonka omistaa amerikkalaisen Discovery Communicationsin omistuksessa oleva Discovery Networks. == Ohjelmisto == * Ruotsinlaivalla 24h * Home and Away * Mad Men * Ruma Betty * Gossip Girl * CSI: Miami == Aiheesta muualla == * Kanal5:n kotisivut Luokka:Ruotsalaiset televisiokanavat Luokka:Discovery Networks Luokka:Vuonna 1989 perustetut televisiokanavat
Sienipainike

Sienipainike on usein turvakytkimenä käytetty virran katkaiseva tai muun toiminnon suorittava laite. Painike muistuttaa sientä, josta se saa nimensäkin. Painikkeen yläosa ("lakki") on usein muovista valmistettu ja metallista alaosaa ("vartta") isompi. Lakkia painettaessa virta katkeaa tai muu toiminto suoritetaan. Varren sisällä saattaa olla jousi, joka palauttaa lakin ennalleen heti painalluksen jälkeen. Toisissa malleissa taas on lukollinen kytkin, ja joissakin lakki palautuu sitä kiertämällä - myös jousen avulla. Lakissa saattaa olla myös LED-valo, joka palaa virran kulkiessa painikkeen läpi. Mikäli laitetta käytetään turvakytkimenä, sen on oltava vikaturvallinen. Luokka:Sähkötekniikka
HMS Hare

HMS Hare on ollut kahdeksan Britannian Kuninkaallisen laivaston aluksen nimenä. * Hare (1545), 10-tykkinen alus * Hare (1649), royalistien sketsi * Hare (1653), pinkki * HMS Hare (1665), 6-tykkinen polttolaiva * HMS Hare (1672), 6-tykkinen doggi * HMS Hare (1703), mörssärivene * HMS Hare (1709), 10-tykkinen sluuppi * HMS Hare (J389), Algerine-luokan miinanraivaaja
Sally Kipyego

Sally Jepkosgei Kipyego (s. 19. joulukuuta 1985) on kenialaissyntyinen yhdysvaltalainen kestävyysjuoksija. Kipyego sijoittui Oostenden maastojuoksun MM-kilpailuissa 2001 tyttöjen sarjassa kahdeksanneksi. Joukkuekilpailussa Kenia sai hopeaa. Hän voitti NCAA:n mestaruuden 5 000 metrillä 2008, 10 000 metrillä 2007 ja maastojuoksussa 2006, 2007 ja 2008 sekä sisäratojen NCAA:n mestaruuden 3 000 metrillä 2007 ja 5 000 metrillä 2007, 2008 ja 2009. Kipyego sai Daegun MM-kilpailuissa 2011 hopeaa 10 000 metrillä ajalla 30.50,04. Lontoon olympialaisissa 2012 hän voitti niin ikään hopeaa 10 000 metrillä ennätyksellään 30.26,37. Samojen kisojen 5 000 metrillä hän sijoittui neljänneksi. Pekingin MM-kisoissa 2015 hän sijoittui 10 000 metrillä viidenneksi. Kipyego sai elokuussa 2019 Yhdysvaltain edustusoikeuden. Helmikuussa 2020 hän sijoittui kolmanneksi maratonjuoksun Yhdysvaltain olympiakarsintakilpailussa ja tuli valituksi Yhdysvaltain joukkueeseen Tokion olympialaisiin. Seuraavalle vuodelle siirtyneissä Tokion kisoissa hän oli maratonilla seitsemästoista. == Henkilökohtaiset ennätykset == === Ulkoradat === Matka Aika Paikka Päivä 800 m 2.08,26 Lubbock 12. huhtikuuta 2008 1 500 m 4.06,23 Eugene 22. huhtikuuta 2011 Maili 4.29,64 Toronto 11. kesäkuuta 2009 2 000 m 5.35,20 Eugene 7. kesäkuuta 2009 3 000 m 8.34,18 Bryssel 5. syyskuuta 2014 5 000 m 14.30,42 Zürich 8. syyskuuta 2011 10 000 m 30.26,37 Lontoo 3. elokuuta 2012 5 km 15.38 San José 28. marraskuuta 2013 10 km 32.35 New York 8. kesäkuuta 2019 Puolimaraton 1.08.31 New York 16. maaliskuuta 2014 Maraton 2.25.10 Berliini 29. syyskuuta 2019 === Sisäradat === Matka Aika Paikka Päivä 1 500 m 4.15,5h+ New York 29. tammikuuta 2010 Maili 4.27,19 College Station 28. helmikuuta 2009 2 000 m 5.40,35 Boston 7. helmikuuta 2015 3 000 m 8.41,72 New York 14. helmikuuta 2015 2 mailia 9.21,04 Boston 8. helmikuuta 2014 5 000 m 14.52,67 Boston 6. helmikuuta 2010 == Lähteet == == Aiheesta muualla == *Sally Kipyego Bio, Stats, and Results Olympics at Sports-Reference.com Luokka:Kenialaiset kestävyysjuoksijat Luokka:Yhdysvaltalaiset kestävyysjuoksijat Luokka:Kenialaiset maastojuoksijat Luokka:Kenialaiset olympiamitalistit Luokka:Vuonna 1985 syntyneet Luokka:Elävät henkilöt
Kyrö (etunimi)

Kyrö on suomalainen miehen etunimi. Nimipäivänä oli suomenkielisessä almanakassa 12. marraskuuta vuosina 1929–1949. Ortodoksisessa kalenterissa Kyrö on liitetty Kyyrokseen ja Kyriakokseen, sillä nämä nimet muistuttavat sitä äänteellisesti. Kyrö on ollut Suomessa etunimenä seitsemällä vuosina 1920–1939 ja kahdeksalla vuosina 1940–1959 syntyneellä miehellä. 1960–1990-luvuilla nimeä ei saanut yksikään suomalainen, mutta vuosina 2000–2009 se annettiin alle viidelle ja 2010-luvulla jälleen alle viidelle miehelle. Kaikkiaan Kyrö-etunimeä on kantanut Suomessa Digi- ja väestötietoviraston Nimipalvelun tietojen mukaan alle 25 miestä. == Lähteet == Luokka:Etunimet
Lavea lähes väljä etuvokaali

Lavea lähes väljä etuvokaali on vokaaliäänne, jota suomen kielen oikeinkirjoituksessa merkitään kirjaimella Ä/ä. Kansainvälisessä foneettisessa aakkostossa sen merkki on . Se asettuu vielä väljemmän etuvokaalin ja puoliväljän etuvokaalin väliin, ja monessa kielessä jotkut näistä äänteistä ovatkin toistensa allofoneja. Suomen fonologiassa äänteen takainen vastine on lavea väljä takavokaali, jota merkitään foneettisesti niin sanotulla latinalaisella alfalla ja suomen kielen oikeinkirjoituksessa kirjaimella A/a. == Ääntäminen == Vokaalia määrittävät seuraavat foneettiset piirteet: * Vokaali on etinen, koska kielen massa suuontelossa on suhteellisen edessä. * Vokaali on lähes väljä, koska kielen korkein kohta on varsin alhaalla, muttei alimmassa mahdollisessa kohdassaan. * Vokaali on lavea, koska huulten asento on soikea, ei pyöreä. == Esiintyminen eri kielissä == Lavea lähes väljä takavokaali esiintyy vain joissakin kielissä spesifinä foneemina. Sen kirjoitustapa vaihtelee. * Suomessa ja virossa merkitään kirjaimella ä. * Ruotsissa voidaan merkitä kirjaimella ä tai e sanasta riippuen, ja toisaalta kirjain ä voi edustaa myös äännettä ; esimerkiksi suomenruotsiksi erkänna ääntyy . * Norjassa ja tanskassa se kirjoitetaan æ, norjassa usein myös e. Norjassa äänne on tyypillisesti hiukan keskisempi kuin suomessa, paitsi diftongissa . * Englannissa kirjain a edustaa usein äännettä , esimerkiksi sanassa hat. * Azerissa merkitään kirjaimella ə. Alun perin käytössä oli vuoteen 1991 kyrillinen kirjaimisto, jossa äänteelle oli käytössä vastaava kirjain. Ensimmäisessä latinalaisen kirjaimiston versiossa äännettä kuvasi kirjain ä, mutta se vaihdettiin nykyiseen (ə) heti seuraavana vuonna.Script change in Azerbaijan: acts of identity, Lynley Hatcher, International Journal of the Sociology of Language. Volume 2008, Issue 192, Pages 105–116 * Tataarissa kyrillisessä versiossa käytetään samaa kuin azerin (ə) ja latinalaisessa versiossa kirjainta ä, joskin myös ə on ollut käytössä latinan kirjaimistolla. * Turkissa kirjain e lausutaan ~[æ] silloin kun sitä seuraa tavut m, n, l, r.Göksel, Asli; Kerslake, Celia (2005), Turkish: a comprehensive grammar, Routledge, ISBN 978-0415114943 Monissa kielissä, muun muassa ranskassa ja saksassa, esiintyy suomen - ja -äänteiden väliin sijoittuva lavea puoliväljä etuvokaali . ==Lähteet== * ===Viitteet=== Luokka:Vokaalit
Lavea puoliväljä etuvokaali

Lavea puoliväljä etuvokaali on vokaaliäänne, joka sijoittuu ääntämykseltään suomen kielen äänteiden e ja ä väliin. Kansainvälisessä foneettisessa aakkostossa sen merkki on . Äännettä merkitään useissa kielissä kirjaimella E (e) (johon voi liittyä jokin tarke). Suomen kielessä se ei esiinny itsenäisenä foneemina. == Ääntäminen == Vokaalia määrittävät seuraavat foneettiset piirteet: * Vokaali on etinen, koska kielen massa suuontelossa on suhteellisen edessä. * Vokaali on puoliväljä, koska kielen korkein kohta on suhteellisen alhaalla. * Vokaali on lavea, koska huulten asento on soikea, ei pyöreä. == Esiintyminen ja kirjoittaminen eri kielissä == Lavea puoliväljä etuvokaali esiintyy esimerkiksi seuraavissa kielissä (ainakin joissain murteissa): * saksassa, esim. Bett ’sänky’ * englannissa, esim. bed ’sänky’ * ranskassa, esim. bête ’peto’. Suomalainen mieltää lavean väljän etuvokaalin useimmiten äänteen [e] allofoniksi, mikä saattaa aiheuttaa vaikeuksia sellaisten vieraiden kielten oppimisessa, joissa kysymys on kahdesta eri foneemista, kuten ranskassa. ==Lähteet== * ===Viitteet=== Luokka:Vokaalit
Michael Beinhorn

Michael Beinhorn on yhdysvaltalainen tuottaja ja muusikko. Muusikkona hänen uransa alkoi kosketinsoittajana Material-yhtyeessä. ==Diskografia tuottajana== *1983: Future Shock - Herbie Hancock *1987: The Uplift Mofo Party Plan - Red Hot Chili Peppers *1989: Mother’s Milk - Red Hot Chili Peppers *1992: Grave Dancers Union - Soul Asylum *1992: Soul Martini - Cavedogs *1994: Superunknown - Soundgarden *1995: Ozzmosis - Ozzy Osbourne *1996: White Light, White Heat, White Trash - Social Distortion *1998: Celebrity Skin - Hole *1998: Mechanical Animals - Marilyn Manson *1999: The Verve Pipe - The Verve Pipe *2002: Untouchables - Korn *2003: Natural Selection - Fuel *2004: Lest We Forget: The Best Of - Marilyn Manson *2005: Permanent Record: The Very Best of Violent Femmes - Violent Femmes *2005: The Best of Fuel - Fuel *2005: And the Glass Handed Kites - Mew *2006: A Public Display of Affection - The Blizzards *2006: The Bronx - The Bronx *2007: Everything Last Winter - Fields *2008: The Sucker Punch Show- Lovedrug *2008: Domino Effect - The Blizzards *2010: Nobody's Daughter - Hole *2015: + − (plus minus) – Mew *2014: You Know My Name / Wedding Day - Courtney Love *2016: Control – Kensington *2021: Van Weezer - Weezer (Pre-production *2023: Hitchhiker - Cuco Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Energiametsä

Energiametsä on pelto, jolla kasvatetaan lyhytkiertoviljelynä polttopuuta. Energiametsissä tuotetaan pääasiassa nopeakasvuisia pajulajeja (Salix). Energiametsä hakataan noin joka neljäs vuosi ja se perustetaan pistokkaista. Pajuviljelmät hakataan tavallisesti 3–4 vuoden kuluttua. Versot ovat silloin keskimäärin 5–7-metrisiä ja läpimitta rinnan korkeudelta on noin 3–5 senttimetriä. Versot katkotaan noin 5–10 senttimetrin kohdalta. Hakkuun jälkeen kannat puskevat uusia versoja ja hakkuu voidaan käynnistää uudestaan 3–4 vuoden kuluttua. Viljelmien kasvu hidastuu noin 20–25 vuoden päästä, jolloin on aika nostaa kaikki kannot ylös ja istuttaa uusia pajuja tilalle. Vaihtoehtoisesti maan voidaan antaa palautua takaisin tavalliseksi pelloksi. Energiametsän kustannukset ovat nykyään korkeammat kuin mitä maanviljelijä saa sadostaan. Ruotsi on johtava maa pajun viljelemisessä. Siellä viljellään noin 15 000 hehtaaria, mikä on kolme kertaa niin paljon kuin muualla maailmassa yhteensä. == Katso myös == * energiakasvi == Lähteet == Luokka:Bioenergia Luokka:Metsätalous
Versailles’n yliopisto

Versailles’n yliopisto on ranskalainen julkinen yliopisto. Se perustettiin vuonna 1991 ja sijaitsee Versailles’ssaL’UVSQ, une université au cœur des Yvelines. ==Lähteet== ==Aiheesta muualla== Yliopisto Luokka:Ranskan yliopistot
Yamaha YZ125

Yamaha YZ 125cc on yksi Yamaha Corporationin valmistamista kaksitahtisista moottoripyöristä. Suomessa on muutamia Yamaha YZ:etoja A1-rekisteröityjä kevytmoottoripyöriä. ==Lähteet== * Yamaha Suomi * AKE Yz125
Kazım Ayvaz

Kazım Ayvaz (10. maaliskuuta 1938 Rize – 18. tammikuuta 2020 Helsingborg, Ruotsi)Olympedia oli turkkilainen kreikkalais-roomalaisen tyylin painija, olympiavoittaja ja maailmanmestari. Ayvaz voitti 70 kg:n painoluokan olympiakultaa Tokiossa 1964. Roomassa 1960 hän oli neljäs, ja Méxicossa 1968 hän vetäytyi kesken turnauksen. MM-kilpailuista Ayvaz voitti kaksi maailmanmestaruutta. Ayvaz nimettiin vuonna 2011 Istanbulin koti-MM- kilpailujen yhteydessä FILA:n kunniagalleriaan. == Lähteet == * Profiili foeldeak.com:in painitietokannassa * Profiili FILA:n sivustolla * === Viitteet === Luokka:Turkkilaiset kreikkalais-roomalaisen tyylin painijat Luokka:Turkkilaiset olympiavoittajat Luokka:Vuonna 1938 syntyneet Luokka:Vuonna 2020 kuolleet
64 (luku)

64 (kuusikymmentäneljä) on luonnollinen luku, jota edeltää luku 63 ja seuraa luku 65. == Matematiikassa == * 64 on yhdistetty ja vajaa luku. * 64 on kaksitoistakulmioluku. * 64 on keskitetty kolmioluku. * 64 on kahden potenssi: 2^6. * 64 on pienin kahden potenssi, jota ei edellä eikä seuraa alkuluku.Number Gossip: 64 * 64 on pienin epätriviaali luku, joka on sekä neliöluku (8^2) että kuutioluku (4^3). * 64 on Harshad-luku binäärijärjestelmässä, nelijärjestelmässä (10004) ja oktaalijärjestelmässä. * 64 on palindromi seitsenjärjestelmässä (1217). * 64 kuuluu Erdősin–Woodsin lukuihin. * 64 on Grahamin luvun tasojen määrä. * 64 on pienin luku, jolla on tasan seitsemän tekijää. * 64 on kahden peräkkäisen alkuluvun (61 ja 67) keskiarvo. * 64 ensimmäisen alkuluvun summa (8 893) on myös alkuluku. * Jokainen positiivinen kokonaisluku luvun 64 tekijöiden summaan (127) saakka voidaan muodostaa luvun 64 eri tekijöiden summana. * 64 voidaan muodostaa kahden neliöluvun erotuksena kahdella tavalla: 10^2-6^2 ja 17^2-15^2.64 Sixty- Four LXIV * 64 esiintyy yhdessä jaottomassa Pythagoraan kolmikossa: 64^2+1023^2 = 1025^2. * Kuutio voidaan jakaa seitsemällä tasolla enintään 64 osaan. == Luonnontieteissä == * 64 on jaksollisessa järjestelmässä gadoliniumin järjestysluku. * Nikkeli-64 on nikkelin vakaa isotooppi. * Sinkki-64 on sinkin vakaa isotooppi. * Palladium-110, kadmium-112 ja tina-114 ovat vakaita isotooppeja, joiden neutroniluku on 64. * 64 on geneettisessä koodissa RNA-kooditaulukon värien määrä. * Mustasilmägalaksi tunnetaan myös nimellä M64. == Muissa yhteyksissä == * Shakkilaudassa on 64 ruutua. * Kiinan kirjoitusjärjestelmän merkeissä voi olla maksimissaan 64 vetoa. * Kamasutrassa kuvaillaan 64 seksuaalista aktia.Kama Sutra: What Is It and How to Do It – WebMD * Uuden-Seelannin kansainvälinen suuntanumero on 64. * Boeing AH-64 Apache on taisteluhelikopteri. * Commodore 64 oli suosittu kotitietokone. * Nintendo 64 on pelikonsoli. * Monet suorittimet, kuten AMD64-arkkitehtuurin mukaiset, ovat 64-bittisiä. * Lakkautettu kantatie 64 kulki Ylistaron ja Jalasjärven välillä. * Eurooppatie E64 kulkee Italiassa. == Lähteet == Luokka:Luonnolliset luvut
Hüseyin Akbaş

Hüseyin Akbaş (1933 Tokat – 15. helmikuuta 1989) oli turkkilainen vapaapainija, olympiamitalisti ja maailmanmestari. Akbaş saavutti kesäolympialaisissa 57 kg:n painoluokassa hopeaa Tokiossa 1964 ja pronssia 52 kg:n sarjassa Melbournessa 1956. MM-kilpailuista Akbaş voitti vapaapainissa neljä mestaruutta ja yhden pronssin. Lisäksi hän voitti yhden MM-pronssin kreikkalais-roomalaisesta painista. Akbaş nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan. == Lähteet == * Profiili foeldeak.com:in painitietokannassa * Profiili FILA:n sivustolla * Hüseyin Akbaş Biography and Olympic Results Olympics at Sports-Reference.com === Viitteet === Luokka:Turkkilaiset vapaapainijat Luokka:Turkkilaiset kreikkalais-roomalaisen tyylin painijat Luokka:Turkkilaiset olympiamitalistit Luokka:Vuonna 1933 syntyneet Luokka:Vuonna 1989 kuolleet
Peacock-luokka

Peacock-luokka oli Britannian kuninkaallisen laivaston partiokorvettiluokka, johon kuului viisi alusta. Luokan alusten rahoitus jaettiin Yhdistyneen kuningaskunnan (25 %) ja Hong Kongin (75 %) kesken, ja niiden piti korvata viisi tykkiveneiksi muutettua Ton-luokan miinanraivaajaa. == Alukset == Ensimmäiset alukset tilattiin kesäkuussa 1981. Kaksi viimeistä HMS Swallow ja HMS Swift katsottiin valmistuessaan ylijäämäksi, ja ne myytiin vuonna 1988 Irlannin laivastolle. Loput kolme poistettiin palveluksesta vuonna 1996 ennen niiden myyntiä Filippiinien laivastolle.PCGA109 - Peacock-luokka Peacock- luokan partiokorvetit Nimi Telakka Kölinlasku Vesille Valmis Kohtalo HMS Peacock Hall, Russell and Company, Aberdeen tammikuu 1982 1. joulukuuta 1982 myyty vuonna 1997 Filippiinien laivastolle, BRP Emilio Jacinto HMS Plover Hall, Russell and Company, Aberdeen 1982 12. huhtikuuta 1983 1984 myyty vuonna 1997 Filippiinien laivastolle, BRP Apolinario Mabini HMS Starling Hall, Russell and Company, Aberdeen 1982 11. syyskuuta 1983 1984 myyty vuonna 1997 Filippiinien laivastolle, BRP Artemio Ricarte HMS Swallow Hall, Russell and Company, Aberdeen 1983 31. maaliskuuta 1984 1984 myyty vuonna 1988 Irlannin laivastolle, LÉ Ciara HMS Swift Hall, Russell and Company, Aberdeen 1983 11. syyskuuta 1984 3. toukokuuta 1985 myyty vuonna 1988 Irlannin laivastolle, LÉ Orla == Lähteet == * === Viitteet === *
Wilfredo Martínez

pienoiskuva|Wilfredo Martínez vuonna 2013. Wilfredo Martínez (s. 9. tammikuuta 1985) on kuubalainen pituushyppääjä. Martínez oli kahdeksas Valencian sisäratojen MM-kilpailuissa 2008 tuloksella 772 cm. Vuoden 2010 Dohan sisäratojen MM-kilpailuiden karsinnassa hän jäi ilman tulosta. Vuoden 2007 Pan-Amerikan kisoissa hän sijoittui toiseksi ja voitti kultaa vuoden 2008 Keski-Amerikan ja Karibian alueen mestaruuskilpailuissa. Pekingin olympialaisissa Martínez sijoittui alun perin viidenneksi tuloksella 819 cm, mutta hänen suorituksensa hylättiin vuonna 2016 kun hän jäi kiinni dopingin käytöstä Pekingissä antamansa dopingnäytteen uusintatutkimuksissa. Hän sai vuoden kilpailukiellon ajalle 18.5.2016–17.5.2017 ja kaikki hänen tuloksensa hylättiin takautuvasti aikaväliltä 18.8.2008–17.8.2009.IAAF Newsletter 181 IAAF. 29.3.2017. Viitattu 5.4.2017. Martínezin ennätys on 831 cm, jonka hän hyppäsi Calissa 6. heinäkuuta 2008. Sisäradoilla hän on hypännyt 818 cm Madridissa 20. helmikuuta 2010. ==Lähteet== * * ===Viitteet=== Luokka:Kuubalaiset pituushyppääjät Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kuubalaiset Luokka:Vuonna 1985 syntyneet Luokka:Elävät henkilöt
David Fernández Borbalán

David Fernández Borbalán (s. 30. toukokuuta 1973 Almería, Espanja) on espanjalainen jalkapalloerotuomari. Hän on toiminut kansainvälisenä erotuomarina tammikuusta 2010 lähtien. Fernández Borbalán tuomitsi ensimmäisen Espanjan Primera Divisiónin ottelunsa 12. syyskuuta 2004, jossa kohtasivat Levante ja Racing Santander.Fernández Borbalán Diario El Mundo. Viitattu 26.9.2011. Hän on ensimmäinen Espanjan korkeimmalla sarjatasolla tuominnut almeríalainen erotuomari sitten Juan Andújar Oliverin.Fernández Borbalán culmina otra gran campaña y aspira hacia la internacionalidad Diario Ideal. Viitattu 26.9.2011. Ensimmäisen kansainvälisen ottelunsa Fernández Borbalán tuomitsi 18. tammikuuta 2010. Ystävyysottelussa kohtasivat Suomi ja Etelä- Korea. == Lähteet == == Aiheesta muualla == * David Fernández Borbalánin esittely World Football -sivustolla Luokka:Espanjalaiset jalkapallotuomarit Luokka:Vuonna 1973 syntyneet Luokka:Elävät henkilöt
Nikolai Atanasov

Nikolai Atanasov (, s. 11. joulukuuta 1974 Sofia) on bulgarialainen pituushyppääjä. Atanasov karsiutui Sevillan MM-kilpailuissa 1999 ja Sydneyn olympialaisissa 2000. Vuonna 2002 hän karsiutui Wienin sisäratojen EM- kilpailuissa ja seuraavana vuonna Pariisin MM-kilpailuissa. Atanasov karsiutui myös Ateenan olympialaisissa 2004, Göteborgin EM-kilpailuissa 2006 ja Osakan MM-kilpailuissa 2007. Atanasov oli viides Valencian sisäratojen MM- kilpailuissa 2008 tuloksella 790 cm, karsiutui saman vuoden Pekingin olympialaisissa ja oli jälleen viides Torinon sisäratojen EM-kilpailuissa 2009 tuloksella 811 cm. Berliinin MM-kilpailuissa 2009 sekä vuoden 2010 Dohan sisäratojen MM-kilpailuissa ja Barcelonan EM-kilpailuissa hän karsiutui, kuten kävi myös Pariisin sisäratojen EM-kilpailuissa 2011. Atanasovin ennätys on 831 cm, jonka hän hyppäsi Pírgosissa 27. heinäkuuta 2003. Sisäradoilla hän on hypännyt 811 cm Torinossa 8. maaliskuuta 2009. ==Lähteet== * * Luokka:Bulgarialaiset pituushyppääjät Luokka:Vuonna 1974 syntyneet Luokka:Elävät henkilöt
Tanskalainen maajussi

Tanskalainen maajussi on tanskalainen televisiosarja, alkuperäiseltä nimeltään Bonderøven, jota esitetään Tanskassa televisiokanavalla DR1. Alun perin ohjelmaa esitettiin kanavalla DR2, jossa se saavutti kanavan suurimpia katsojalukuja. Sarjan ensimmäinen kausi esitettiin Tanskassa ensimmäisen kerran 23. maaliskuuta – 11. toukokuuta 2008. Sarjaa on tehty jo 32 kautta (-2025). Suomessa sarja tunnetaan nimellä Tanskalainen maajussi suomeksi ja En tvättäkta lantis ruotsiksi, ja sitä esittää Yle Fem ja TV2. Sarjaa esitetään Ruotsissa SVT:llä nimellä 100 procent bonde, Norjassa NRK1:llä nimellä Bondeknølen. Sarja seuraa nuorta (s. 1983) Frank Ladegaard Erichseniä, joka ostaa vanhan maatilan läheltä Grenaata Djurslandin niemimaalla ja ryhtyy toteuttamaan unelmaansa yksinkertaisesta maalaiselämästä ja omavaraisuudesta. Käsistään kätevä Frank käyttää mielellään vanhoja koneita ja menetelmiä. Frank ei ole kuitenkaan kokonaan siirtynyt vanhaan aikaan, vaan käyttää myös nykyaikaisia välineitä, kuten traktoria ja sähkötyökaluja. Frank kuvaa tavoitteitaan seuraavasti: ”tarkoituksena ei ole siirtyä kivikaudelle vaan pyrkiä tekemään asiat yksinkertaisemmin.” Frank elää tilalla yhdessä puolisonsa Theresa Jessingin kanssa. Theresa valmistaa käsitöitä omassa yrityksessään.Sort Lakrids Sarjan edetessä perheeseen syntyy ensin poika Johan vuonna 2008 ja tytär Alma vuonna 2010. Lemmikkinä tilalla eli pitkään siperianhusky Malik, joka kuoli 13-vuotiaana 20. kauden jaksossa 4. Muita tilan eläimiä ovat lukuisat kissat, lehmät, hevoset, vuohet, hanhet ja siat. 22. kauden jaksossa 7. tilalle tuli uusi perheenjäsen, labradorinnoutajan pentu Kajsa. 28. kauden jaksossa 4. tilalle tuli uusi hevonen, 3-vuotias pilkullinen Filippa, työhevosen Solveigin kaveriksi. == Lähteet == == Aiheesta muualla == * Danmarks Radio: Bonderøven-haku * Tanskalainen maajussi Yle Areenassa Luokka:Tanskalaiset televisiosarjat
Jessica Hardy

Ui vain alkuerissä. Jessica Adele Hardy (s. 12. maaliskuuta 1987 Long Beach, Kalifornia) on yhdysvaltalainen uinnin olympiavoittaja ja seitsenkertainen maailmanmestari. Hän on voittanut pitkän radan MM-kilpailuissa 50 metrin rintauinnin Melbournessa 2007 ja Shanghaissa 2011. Manchesterin lyhyen radan MM-kilpailuissa 2008 hän sai kultaa 50 ja 100 metrin rintauinnissa sekä 4 × 100 metrin sekauintiviestissä ja Istanbulissa 2012 4 × 100 metrin vapaauintiviestissä. Niiden lisäksi Hardy on voittanut MM-kilpailuissa yhteensä kahdeksan hopea- ja neljä pronssimitalia. Lontoon olympialaisissa 2012 hän sai kultaa sekauintiviestissä, jonka alkuerissä hän ui, ja pronssia 4 × 100 metrin vapaauintiviestissä. Barcelonan MM-kilpailuissa 2013 Hardy saavutti kultaa 4 × 100 metrin sekauintiviestissä sekä pronssia 50 ja 100 metrin rintauinnissa. Heinäkuussa 2008 Hardy antoi positiivisen dopingnäytteen, jonka mukaan hänessä oli kiellettyä piristettä, klenbuterolia. Hardy kuitenkin väitti ettei ole koskaan kuullutkaan kyseisestä aineesta, ja arveli näytteen johtuneen pilaantuneesta ruoasta tai sabotaasista. Elokuun ensimmäisenä päivänä 2008 Yhdysvaltain anti-doping-yhdistys ilmoitti, että Jessica Hardyn antamasta dopingnäytteestä löytyi klenbuterolia, joka on urheilussa kielletty aine. Tämän johdosta Hardy vetäytyi vapaaehtoisesti maansa olympiajoukkueesta. Toukokuussa 2009 ilmoitettiin, että hän tulisi olemaan vuoden urheilukiellossa. ==Lähteet== * Profiili swimrankings.net- sivustolla * Saavutukset the-sports.org-sivustolla === Viitteet === Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut uimarit
Kuka murhasi rouva Skrofin?

Kuka murhasi Rouva Skrofin? on Mika Waltarin vuonna 1939 julkaistu salapoliisiromaani ja Komisario Palmu -sarjan ensimmäinen teos. Waltari voitti tällä teoksella pohjoismaisen salapoliisiromaanikilpailun Suomen osuuden.http://www.mikawaltariseura.fi/mwaltari.html Tässä Palmu-sarjan esikoisessa tutkija Markku Envall on nähnyt teologisen merkitystason. == Juoni == Rikas leskirouva Alma Skrof löydetään asunnostaan kuolleena. Aluksi kuolema vaikuttaa tapaturmalta: rouvan luullaan jättäneen kaasuhanan auki. Komisario Palmu lähetetään tutkimaan tapausta ja pian se paljastuukin murhaksi. Miksi rouva oli muuttanut testamenttiaan edellisenä päivänä, missä on rouvan tytärpuoli Kirsti ja mikä osuus saarnaaja Mustapäällä on murhaan? == Sovitukset == Kirjasta tehtiin Matti Kassilan ohjaamana elokuva Kaasua, komisario Palmu! (1961). Kassila muutti nimeä, koska halusi Palmun nimen elokuvan nimeen. Vuonna 2017 kirjasta tehtiin kesäteatteriversio Tampereen komediateatteriin nimellä Kaasua, komisario Palmu! Joel Elstelän ohjaamana. == Lähteet == Luokka:Mika Waltarin teokset Luokka:Vuoden 1939 kirjat Luokka:Suomalaiset rikosromaanit Luokka:Komisario Palmu
Tadeu Terra

Tadeu Souza Terra (s. 30. lokakuuta 1986 Niterói, Rio de Janeiro, Brasilia) on brasilialainen jalkapalloilija, pelipaikaltaan laitalinkki. Hän edustaa USL Professional Divisionin FC New Yorkia. Terra muutti kotimaastaan Yhdysvaltoihin vuonna 2006 saatuaan urheilija-apurahan newyorkilaiselta St. Johnin yliopistolta, jossa hän opiskeli ja pelasi jalkapalloa vuodet 2006–2010. Yliopistovuosinaan hän pelasi myös USL Premier Development League -amatööriliigan Long Island Rough Ridersissä. Maaliskuussa 2011 Terra teki ammattilaissopimuksen USL Professional Divisionin FC New Yorkin kanssa. Hän voitti debyyttikaudellaan liigan syöttötilaston kahdeksalla maalisyötöllään ja oli ehdolla vuoden tulokkaaksi. USL-kauden päätyttyä hänet lainattiin elokuun 2011 lopulla suomalaiseen Myllykosken Palloon, jossa hän pelasi seitsemässä Veikkausliigan ottelussa. == Lähteet == == Aiheesta muualla == * Tadeu Terran esittely Veikkausliigan sivustolla Luokka:Brasilialaiset jalkapalloilijat Luokka:Elävät henkilöt Luokka:Vuonna 1986 syntyneet